ועדת ביטחון הפנים, כנסת 24, פרוטוקול מספר 119, 2022-06-30 14:15

מירב בן ארי: שלום לכולם, אני פותחת את הישיבה של הוועדה לביטחון פנים.

מירב בן ארי: כבר קיימנו דיון על המכתזיות, שמענו את גורמי הממשלה וגורמי המקצוע, הבנו שיש קצוות ועם זאת הייתה הסכמה של השר לביטחון פנים, כן לקדם את הצעות החוק לקריאה ראשונה.

מירב בן ארי: הצעות החוק של חבר הכנסת אורי מקלב, של חברת הכנסת גבי לסקי ושל חבר הכנסת אוסאמה סעדי ואחמד טיבי.

מירב בן ארי: חבר הכנסת אורי מקלב יציג את ההסכמות שאליהן מחויבים כל המציעים.

מירב בן ארי: בבקשה, אדוני.

אורי מקלב: תודה רבה, גברתי היושבת-ראש.

אורי מקלב: אני חושב שקודם כל צריך להצביע על המיזוג.

מירב בן ארי: בואו נצביע על המיזוג של ההצעות.

מירב בן ארי: מי בעד המיזוג, מי נגד, הצבעה

מירב בן ארי: אושר

מירב בן ארי: המיזוג אושר.

אורי מקלב: אני רוצה להודות לך על קיום הישיבה הזאת, זה לא דבר שמובן מאליו, אבל בראש דבריי אני גם רוצה להתנצל מעומק הלב על הדברים שאמרתי אתמול כלפייך בוועדת החוקה.

מירב בן ארי: קיבלתי, תודה.

אורי מקלב: אני מודה, זה היה בשעת לחץ אבל אני סמוך ובטוח, כפי שגם דיברנו, שנמשיך לעבוד בשיתוף פעולה כפי שעבדנו כאן הרבה שנים לטובת תושבי מדינת ישראל.

אורי מקלב: אנחנו בוודאי מעריכים את העבודה שאת עושה ומשקיעה בכנסת.

אורי מקלב: מתוך להט הדברים, מה שקרה, היה כתוב אצלנו, לפי הצער, ככה השכר.

אורי מקלב: למעשה, לפי הצער שיש במעשה טוב, ככה השכר יותר גבוה.

אורי מקלב: דבר שהולך בקלות, השכר פחות.

אורי מקלב: דבר שהולך בקושי, השכר גבוה יותר.

אורי מקלב: בחלק הזה אולי התנצלות - - -

מירב בן ארי: אורי, צריך להספיק לנסח.

אורי מקלב: אני רוצה ברשותך להקריא את התנאים שסוכמו עם המשרד לביטחון פנים.

אורי מקלב: התנאי הראשון, שמירת הצילומים לשנה בלבד, במקום שלוש שנים, כפי שכתוב בהצעת החוק.

אורי מקלב: שנית, צילום ויזואלי ללא שמע.

אורי מקלב: ושלוש, ביטול הסעיפים בהצעת החוק, בנוגע להעברת המידע לאזרח והפנייה למנגנון הקיים לפי חוק חופש המידע.

אורי מקלב: זאת אומרת, שהאזרח יקבל את המידע לפי חוק חופש המידע.

אורי מקלב: זה ישתלב בתוכו, אני גם אעביר לייעוץ המשפטי את הנוסח שהעבירו לי מלשכת שר הבט"פ.

אורי מקלב: הקראתי את זה ככתבו וכלשונו.

אורי מקלב: המידע התקבל דרך חוק חופש המידע.

מירב בן ארי: בסדר.

אוסאמה סעדי: גברתי יושבת הראש, תודה רבה לך, תודה לחברי, אורי מקלב, אנחנו היום ביום מטורף, ניקוי שולחן והחוק החשוב הזה, שמדבר על תיעוד חזותי של שימוש במכתזיות, אמרתי כבר בדיון שהתקיים אצלך, הלוואי ולא נצטרך את המכתזיות ולא את הבואש, לשמור מכל משמר על הזכות של חופש הביטוי ועל הזכות להפגין, שזה אחת מהזכויות החוקתיות בכל משטר דמוקרטי.

אוסאמה סעדי: חברי אחמד טיבי ואני, מקבלים את התנאים שסוכמו עם משרד הבט"פ ואנחנו רוצים להצביע ולהעביר את זה היום במליאה בקריאה ראשונה, על מנת לשמור על דיני רציפות, תודה.

מירב בן ארי: בסדר גמור.

מירב בן ארי: היועצת המשפטית, בבקשה.

איילת לוי נחום: אורי וחברי הכנסת הנוספים, אנחנו מצביעים היום על העקרונות, אחר כך ננסח.

איילת לוי נחום: לעניין הרזולוציה, יש פה איזה סעיף של רזולוציה, גם אותו אנחנו נסיר.

איילת לוי נחום: אני מבינה שזה לא במסגרת ההסכמות, אנחנו נברר אותן אבל על העיקרון אנחנו מצביעים - - -

אורי מקלב: אנחנו נותנים לכם יד חופשית בעניין הזה.

איילת לוי נחום: מצוין.

אורי מקלב: אנחנו חושבים שיש חשיבות לחוק, זה גורם להרתעה יותר אפילו מאשר באופן המעשי.

אורי מקלב: עצם התיעוד הוא חשוב.

אורי מקלב: החלק שהאזרח יכול לתבוע הוא כבר חלק משני בתוך הצעת החוק.

איילת לוי נחום: את יתר ההערות שלנו, כשהליכי החקיקה יתקדמו - - -

מירב בן ארי: לקראת הקריאה השנייה והשלישית, יהיו המשך דיונים והסכמות עם משרדי הממשלה, בטח בט"פ ומשפטים ועם המשטרה.

מירב בן ארי: ובכן, ברשות

מירב בן ארי: כם אני עוברת להצבעה על הצעת חוק לתיקון פקודת המשטרה (תיעוד חזותי של השימוש במכתזית.

מירב בן ארי: מי בעד, מי נגד.

מירב בן ארי: אושרה

מירב בן ארי: ההצעה אושרה.

מירב בן ארי: אני מודה לחברי הכנסת, בהצלחה, הישיבה נעולה.